CELEX: 62006TN0381
Language: da
Date: 2006-12-15 00:00:00
Title: Sag T-381/06: Sag anlagt den 15. december 2006 — FRA.BO mod Kommissionen

24.2.2007   
            
            
               DA
            
            
               Den Europæiske Unions Tidende
            
            
               C 42/29
            
         Sag anlagt den 15. december 2006 — FRA.BO mod Kommissionen
   (Sag T-381/06)
   (2007/C 42/51)
   Processprog: engelsk
   Parter
   
      Sagsøger: FRA.BO SpA (Milano, Italien) (ved lawyers R. Celli og F. Distefano)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Artikel 2 i Kommissionens beslutning af 20. september 2006 (Sag COMP/F-1/38.121 — Tilslutningsrør — K(2006) 4180 endelig udg.) om en procedure efter EF-traktatens artikel 81 annulleres, for så vidt som den vedrører størrelsen på den bøde, som er blevet pålagt sagsøgeren.
            
         
               —
            
            
               Den bøde, som er blevet pålagt sagsøgeren, nedsættes af Retten.
            
         
               —
            
            
               Kommissionen tilpligtes at betale sagens omkostninger, herunder sagsøgerens omkostninger.
            
         Søgsmålsgrunde og væsentligste argumenter
   Sagsøgeren har nedlagt påstand om delvis annullation af Kommissionens beslutning K(2006) 4180 endelig udg. af 20. september 2006 i sag COMP/F-1/38.121 — Tilslutningsrør, hvorved Kommissionen lagde til grund, at sagsøgeren sammen med andre virksomheder havde overtrådt artikel 81 EF og artikel 53 i aftalen om Det Europæiske Økonomiske Samarbejdsområde ved at fastsætte priser, vedtage prislister, vedtage prisnedslag og rabatter, vedtage gennemførelsesmekanismer til indførelse af prisforhøjelser, tildeling af nationale markeder, tildeling af kunder og udveksling af andre handelsmæssige oplysninger.
   Sagsøgeren gør følgende anbringender gældende til støtte for søgsmålet:
   
               —
            
            
               Sagsøgeren gør for det første gældende, at Kommissionen foretog et åbenbart fejlskøn og tilsidesatte grundlæggende retsprincipper, da den foretog en upassende og urigtig anvendelse af principperne i bødefritagelsesmeddelelsen fra 2002. (1)
               
            
         
               —
            
            
               Sagsøgeren gør endvidere gældende, at Kommissionen foretog et åbenbart fejlskøn, da den tildelte FRA.BO en uforholdsmæssig lav nedsættelse på 20 % i henhold til bødefritagelsesmeddelelsen fra 1996, ligesom den herved tilsidesatte proportionalitetsprincippet, princippet om beskyttelse af den berettigede forventning og begrundelsespligten.
            
         
      (1)  Kommissionens meddelelse om bødefritagelse eller bødenedsættelse i kartelsager (EFT 2002 C 45, s. 3).